เฟม
เฟม ( ) เป็นวงดนตรีร็อคสัญชาติไทยที่โด่งดังและได้รับความนิยมภายใต้สังกัดอาร์เอส โปรโมชั่น กรุ๊ป

ประวัติ
วงดนตรีนี้ก่อตั้งเมื่อปี 2530 โดย ไกรสร ชำนาญเวช, ภิญโญ เจริญสถิตย์พงศ์, นัยณัฏฐ์ ชนินทร์เดช และอนุสรณ์ ม้าแก้ว พวกเขามักจะเล่นดนตรีที่ Drunken Pub ภายใต้ชื่อวงปกเชิ้ต

วันหนึ่ง นัท ซึ่งเป็นมือคีย์บอร์ดของวง ได้มีโอกาสเล่นมิวสิควิดีโอเพลง ใจเดียว ของวงเรนโบว์ (ซึ่งได้แสดงร่วมกับสุรศักดิ์ ชัยอรรถ) และได้นำเสนอวงให้กับอิทธิ พลางกูร นักร้อง นักแต่งเพลง และโปรดิวเซอร์ของอาร์เอส โปรโมชั่น กรุ๊ป ต่อมาอิทธิ ตัดสินใจไปดูวงเล่นที่ Drunken Pub หลังจากที่อิทธิชมการแสดงวงแล้ว ในวันรุ่งขึ้น เขาได้ชวนนัทและสมาชิกวงไปทำสัญญากับอาร์เอส โปรโมชั่น กรุ๊ป
ในเวลาต่อมา พวกเขาต้องการหาสมาชิกใหม่เข้ามาร่วมวง จึงได้ไปดูการเล่นดนตรีของสรวิทย์ บัวศรี (ต้น) มือคีย์บอร์ด และธนา อักษรพันธ์ (ออม) มือกีตาร์ และตัดสินใจดึงตัวทั้งคู่เข้ามาเป็นสมาชิกใหม่ของวง

ในช่วงเวลานั้น ทีมงานของค่ายอาร์เอสได้เสนอชื่อวงใหม่ว่า "6 คน" เนื่องจากสมาชิกมีทั้งหมด 6 คน อย่างไรก็ตาม วงตัดสินใจใช้ชื่อวงว่า "เฟม"
วงเฟมประสบความสำเร็จอย่างสูงกับอัลบั้ม "คนไม่เคย" และ "ไอ้ตัวยุ่ง" โดยมีคอนเสิร์ตใหญ่ร่วมกับอิทธิ พลางกูร และอริสมันต์ พงษ์เรืองรอง ในชื่อว่า "FAI" ณ ลาน สวป. มหาวิทยาลัยรามคำแหง นอกจากนี้ ทางวงยังได้มีโอกาสได้ร่วมเล่นดนตรีกับวงทูบ วงดนตรีร็อกชื่อดังจากประเทศญี่ปุ่น แต่ต้องยกเลิกไปเนื่องจากพายุไต้ฝุ่นเกย์พัดเข้าถล่มประเทศไทยเสียก่อน

ระหว่างนั้น วงเฟมประสบปัญหาบางประการกับทางค่าย ซึ่งส่งผลให้แผนการผลิตอัลบั้มชุดที่สามต้องยุติลง และได้ตัดสินใจยุบวงในที่สุด

ในอัลบั้มที่สองของวง เกิดการเปลี่ยนแปลงตำแหน่งมือกลอง โดยภิญโญ เจริญสถิตย์พงศ์ (หนึ่ง) ได้ออกจากวง และ ชาลี สาลี่ (ลี) เข้ามาเป็นสมาชิกใหม่แทน หลังจากนั้น ชาลีได้เข้าร่วมวงฟลาย
ในปี พ.ศ. 2562 วงเฟมได้กลับมารวมตัวกันเพื่อฉลองครบรอบ 30 ปีของวง เมื่อวันที่ 15 มิถุนายน โดยมีการจัดคอนเสิร์ตการกุศลชื่อ 30 ปีวงเฟม รักกันจริงไม่ทิ้งกัน เพื่อระดมทุนช่วยเหลือผู้ป่วยเอชไอวีที่ยากจน โดยมอบรายได้ให้กับวัดพระบาทน้ำพุ

สมาชิก
* ไกรสร ชำนาญเวช (ปี่) กีตาร์,ร้องนำ
* นัยณัฏฐ์ ชนินทร์เดช (นัท) คีย์บอร์ด,ร้องนำ
* อนุสรณ์ ม้าแก้ว (ตั้ม) เบส
* สรวิทย์ บัวศรี (ต้น) คีย์บอร์ด
* ธนา อักษรพันธ์ (ออม) กีตาร์
* ชาลี สาลี่ (ชาลี) กลอง (ชุด2 ไอ้ตัวยุ่ง)

อดีตสมาชิก
* ภิญโญ เจริญสถิตย์พงศ์ (หนึ่ง) กลอง (ชุด1 คนไม่เคย)
อัลบั้ม
* คนไม่เคย (27 พฤษภาคม พ.ศ. 2532)
** คนไม่เคย
** รู้ทั้งรู้
** ไม่รักกันจริง
** ฟังฉันก่อน
** ไม่เคยพอดี
** ชีวิตเราของเรา
** จบลงที่เดิม
** ลืม ๆ กันไป
** คนละอย่าง
** ทนเรื่อยไป

* ไอ้ตัวยุ่ง (4 กุมภาพันธ์ พ.ศ. 2534)
*single เพลง จิ้งจกทัก บน Youtube ( 2 กุมภาพันธ์ 2563)

อัลบั้มรวมเพลง
* 2532 คุณขอมา 7
* 2533 ไทยป๊อป คาราโอเกะ
* 2533 Song Boom โพแดง
* 2534 ฮอทคาราโอเกะ
* 2534 ขั้ว 9
* 2535 สี่ซึ้ง
* 2535 สามใส
* 2535 หมากรัก
* 2550 Rock History
* 2552 คอ Song Best
* 2553 Good Old Day
* 2554 เพลงหวานเมื่อวันวาน
* 2555 Retro Romantic
* 2555 Best Retro
* 2555 Good Old Day 2
* 2556 หัวใจปลายปากกา รอยร้าว
* 2556 Good Old Day คืนสู่เหย้า
* 2557 เพลงของเสือ
* 2557 Best Retro Band ตลอดกาล

หนังสือ

* THE GUITAR รวมเทปเพลงดัง ชุด 9
* The Guitar รวมเทปเพลงดัง ชุด 13
* เมโมรี่ ซองบุ๊ค ฉบับที่ 5

คอนเสิร์ต
3 มิถุนายน ปี 2532 คอนเสิร์ตใหญ่ที่วงเฟมไปร่วมคือ คอนเสิร์ต "ไฟ FAI" ซึ่งมี F= เฟม ,A= อริสมันต์ พงศ์เรืองรอง และ I= อิทธิ พลางกูร ที่ลานสวป.มหาวิทยาลัยรามคำแหง ท่ามกลางผู้ชมนับหมื่น

เคยแสดงคอนเสิร์ต Twilight Rock in Bangkok ร่วมกับกับวง TUBE วงดนตรีชื่อดังจากประเทศญี่ปุ่น ที่สวนลุมพินี แต่แสดงได้เพียงไม่กี่เพลงก็ต้องยุติการแสดงลง เนื่องจากพายุฝนมรสุมเข้ากรุงเทพฯ อันเป็นผลมาจากพายุไต้ฝุ่นเกย์เข้าถล่มประเทศไทยอย่างหนักในช่วงนั้น

11 สิงหาคม ปี 2562 ปี่ นักร้องนำของวง เคยร่วมแสดงคอนเสิร์ต เพื่อนไม่ทิ้งเพื่อน หารายได้ช่วยเหลือ พี่เมฆ วินัย ไกรบุตร ที่โรงเบียร์เยอรมันตะวันแดงเลียบด่วนเอกมัยรามอินทรา
29 กันยายน ปี 2562 คอนเสิร์ตใหญ่ที่วงเฟมไปร่วมคือ คอนเสิร์ต การกุศล ศิลปินไม่ทิ้งกัน 2 ที่เดอะสเตทเอเชียทีค

อ้างอิง

* นิตยสาร The Guitar Express ฉบับปี 2532
* ไฮไฟว์ ออม - ธนา 
* facebook ออม - ธนา